kardosdrur/scandi-wiki huggingface dataset:
Holdeplads

Holdeplads var en betegnelse, som DSB frem til 1922 brugte om den mindste type jernbanestation, altså et standsningssted, der var betjent i modsætning til et trinbræt.

Et eksempel var Skive Nord på Sallingbanen, der blev oprettet i 1884.

Den mest omfattende brug af betegnelsen holdeplads findes på Herning-Viborg banen (oprettet 1906), hvor alle de oprindelige standsningssteder – undtagen et billetsalgssted, som ikke havde sidespor – blev betegnet som holdepladser med sidespor. Kun krydsningsstationen Karup havde en mandlig stationsmester, de andre skulle som et eksperiment betjenes af kvinder (ekspeditricer), og derfor har man villet undgå betegnelsen station. I 1920 var alle ekspeditricerne erstattet af "stationsmesterprøvede overportører".

I 1922 blev holdepladsernes betegnelse ændret til "Stationer af laveste lønningsklasse" – uden at der var sket nogen fysisk opgradering, da de alle fra starten var udstyrede som stationer med bl.a. omløbsspor eller sidespor, der var lange nok til at kunne bruges ved togkrydsninger.

Norge 
Holdepladser svarer omtrent til det, der tidligere kaldtes for stoppesteder i Norge, men den præcise definition er dog skiftet et par gange i tidens løb. I en ældre definition fra 1897 var det et krav, at en holdeplads skulle have andre spor end hovedsporet, hvis ikke var det et trinbræt (norsk: holdeplass) men med betjening. Det blev senere ændret, så forskellen på en holdeplads og et trinbræt var, om der var (mulighed for) betjening eller ej. I 1946 blev definitionen fastsat til, at holdepladser var betjent for ekspedition af passagerer og/eller gods. Derimod havde de ikke ansvar for toggangen og ekspederede ikke tog. Betegnelsen udgik af NSB's sikkerhedsreglement i 1989. I 2009 kom den tilbage men nu som betegnelse for trinbrætter, der ligger indenfor en anden stations område.

Da tidligere tiders holdepladser var betjente, var de også udstyrede med stationsbygninger. De kunne være lige så store som på almindelige stationer men var gerne lidt mindre. Et eksempel på en stor stationsbygning er den på Lademoen på Meråkerbanen. Det var trafikmængden, der bestemte størrelsen på stationsbygningen. En holdeplads kunne også have egne spor til godsvogne.

Kilder 

Jernbanestationer
Abu Mena

Abu Mena er en tidligere by, et klosteranlæg og et tidligere pilgrimscenter i guvernementet Al Iskandariyah i Egypten, 45 km sydvest for Alexandria. Stedet blev verdensarvssted i 1979.

Byen blev anlagt på stedet hvor martyren Sankt Mena døde i 296. 
Byen er en af de ældste kristne byer i Egypten, og eksisterede mellem 300- og 600-tallet. De første udgravninger foregik 1905-07, og de sidste blev afsluttet i 1998. Byen indeholder ruiner efter en kirke, et dåbskapel, basilikaer, almindelige huse, gader, kloster og værksteder.

På grund af opdæmning er vandstanden steget i området, og Abu Mena har siden 2001 stået på UNESCOs liste over truede verdensarvsteder.

Eksterne henvisninger 

 stmina-monastery.org
 world-heritage-tour.org: ''360o panoramabilder 

Verdensarvsområder i Afrika
Egyptens geografi
Klostre
Verdensarv fra 1979
Annie Award

Annie Award er en amerikansk pris, der gives for bedrifter inden for animation. Annie-priserne er blevet uddelt af en gren i Los Angeles af International Animated Film Association, ASIFA-Hollywood siden 1972. Oprindeligt blev prisen uddelt for at hylde livslange eller karrieremæssige bedrifter inden for animation inden for områderne produktion, instruktion, animation, udarbejdelse af manuskript, stemmeskuespil, lyd og lydeffekter m.m., men i 1992 begyndte man at hylde animation i sin helhed og kategorien "Bedste tegnefilm i spillefilmslængde" blev lavet.

Priskategorier

Produktion 
 Bedste tegnefilm i spillefilmslængde
 Best Animated Home Entertainment Production
 Best Animated Short Subject
 Best Animated Television Commercial
 Best Animated Television Production
 Best Animated Video Game

Individuelle priser 

 Animated Effects
 Character Animation in a Feature Production
 Character Animation in a Television Production
 Character Design in a Feature Production
 Character Design in a Television Production
 Directing in a Feature Production
 Directing in a Television Production
 Music in a Feature Production
 Music in a Television Production
 Production Design in a Feature Production
 Production Design in a Television Production
 Storyboarding in a Feature Production
 Storyboarding in a Television Production
 Voice Acting in a Feature Production
 Voice Acting in a Television Production
 Writing in a Feature Production
 Writing in a Television Production

Referencer

Eksterne henvisninger 

 

Filmpriser
Hædersbevisninger fra USA
Anhalt

Anhalt er en region og tidligere stat i det centrale Tyskland beliggende mellem bjergmassivet Harzen og floden Elben. Fra 1200-tallet og til 1945 eksisterede Anhalt i forskellige former som et statsligt territorium, dog ofte opdelt i mindre enheder. Fra 1990 er området en del af den tyske delstat Sachsen-Anhalt.

Eksterne links 

 
Tidligere tyske stater
Stater under Det tysk-romerske Rige
Stater i Det Tyske Forbund
Stater i Det Tyske Kejserrige
Forhenværende fyrstendømmer
Forhenværende hertugdømmer
Jörgen Lantz

Lars Jörgen Lantz (født 23. december 1943 i Stockholm) er en svensk skuespiller, som er kendt for at have medvirket i flere børneprogrammer, blandt andet Björnes magasin (1987–2001, som Björne) og Ville, Valle og Viktor (som Ville).

Udvalgt filmografi 
 1965 – Flygplan saknas
 1967 – Den røde kappe
 1974 – Huset Silfvercronas gåta (TV)
 1980 – Sinkadus (tv-serie)
 1991 – Kalle Stropp och Grodan Boll på svindlande äventyr
 1999 – En liten julsaga

Referencer

Eksterne henvisninger 
 

Personer fra Stockholm
Skuespillere fra Sverige
Furesø Station

Furesø Station var et trinbræt på Slangerupbanen. Det åbnede den 22. maj 1932 og blev nedlagt den 23. maj 1971.

Eksterne henvisninger 
 

Bygninger, konstruktioner og anlæg i Farum
Trinbrætter
Transport i Farum
Erwin Nasse

Erwin Nasse (født 2. december 1829 i Bonn, død 4. januar 1890 sammesteds) var en tysk nationaløkonom. 

Nasse, der siden 1860 var professor ved universitetet i sin fødeby, var katedersocialist, en af grundlæggerne af den betydningsfulde "Verein für Sozialpolitik". Af Nasses skrifter kan nævnes: Ueber die mittelalterliche Feldgemeinschaft ... in England (1869; engelsk oversættelse ved H.A. Ouvry 1871); Geld- und Münzwesen (i 2. udgave af Schönbergs Handbuch, 1885), og i de af ovennævnte Verein udgivne Schriften: Die Personalbesteuerung (bind III, 1893), Agrarische Zustände in Frankreich und England, bind XXVII (1884).

Kilder 
  

Nationaløkonomer fra Tyskland
Ansatte ved Bonns Universitet
Faglitterære forfattere fra Tyskland
Tyskere i 1800-tallet
Salmonsens
Personer fra Bonn
Charles-Joseph Natoire

Charles-Joseph Natoire (født 3. marts 1700 i Nîmes, død 23. august 1777 i Castel Gandolfo) var en fransk maler.

Natoire studerede i Paris (Prix de Rome 1721) og Rom, blev 1734 medlem af Académie royale de peinture et de sculpture, og var 1751-74 direktør for Det franske Akademi i Rom. Af Natoires værker, strålende, farvefestlige og med det 18. åhundrede affinements, nævnes fresker i San Luigi de' Francesi i Rom, de dekorative malerier af Psykes historie i Hotel Soubise i Paris; af staffelibilleder fremhæves: Venus i Vulkans smedje, De tre Gratier, Juno samt Bacchus' triumf (Louvre), Bacchus og Ariadne (Sankt Petersborg) samt ni fremstillinger af Don Quijotes liv (Museet i Compiégne); i Stockholms Nationalmuseum tre billeder, I (heraf to dørstykker fra Stockholms Slot). Af de ti raderinger, Natoire har udført, fortjener særlig at mindes børnegrupperne: De fire årstider.

Kilder 

 

Malere fra Frankrig
Franskmænd i 1700-tallet
Salmonsens
Rokokomalere
Modtagere af Prix de Rome for maleri
Historiemalere
Typekonvertering

Inden for programmering dækker typekonvertering over forskellige måder man kan skifte fra en datatype til en anden. De engelske begreber casting og coercion bruges om specifikke måder at gøre det på i forskellige programmeringssprog. Man taler også om implicit og eksplicit konvertering af typer, afhængigt af om syntaksen for sproget antyder at konverteringen skal foregå, eller om semantikken gør det.

Former for typekonvertering

Coercion 

Nogle gange indebærer typekonvertering at man også konverterer værdiens repræsentation, hvilket man på engelsk kalder coercion -- man tvinger en værdi til at skifte repræsentation så den passer til den nye type. Hvis man eksempelvis ønsker at lægge et heltal sammen med et kommatal, og de to tal er repræsenteret forskelligt, vil sproget C konvertere heltallet til et kommatal. I sproget Ruby er det første operand som afgør hvad resultatet og dets type bliver.

Hvis man konverterer fra en type som kræver mere plads at repræsentere end den type man konverterer til, risikerer man et tab af præcision.

Casting 

Andre gange vil en typekonvertering kun dække over at man betragter den samme data som om den beskrev noget andet, hvilket man på engelsk kalder casting -- man tildeler en rolle til objektet. Man kan eksempelvis inden for objektorienteret programmering betragte et objekt som instans af den klasse K, man oprettede det som, eller man kan betragte det som instans af en klasse som K arver fra, mv.

Se også 
 Typesystem

Programmering
V-3 kanon

V-3 kanonen eller Vergeltungswaffe 3er et usædvanligt glatløbet multikammer våben udviklet af Eng. Cönders.

Hovedfabrikken i Mimoyeques i Frankrig blev ødelagt af et af De Allieredes luftangreb. Ved bombningen var man dog ikke klar over, hvad det var bygningen indeholdt.

To kortere udgaver blev kortvarig brugt i Ardenneroffensiven.

Specifikationer 
Kaliber: 150 mm
Længde: 130 m
Hillersleben; 75.000 mm
Mimoyeques; 150.000 mm
Mundingshastighed (estimeret) 1.463 m/s
Granat vægt: 83 kg.
Radius: 88,5 km

Referencer 
Small Arms, Artillery and special weapons of the third reich. Terry Gander og Pet er Chamberlain. 1978

2. verdenskrig
Våben
The Dalton Brothers

The Dalton Brothers var et kortvarigt fiktive parodi country band, skabt og udført af U2, som deres åbnings band på tre koncerter; ( 1. november, 1987 – Indianapolis, 8. november, 1987 – Los Angeles og 12. december 1987 – Hampton) af ders Joshua Tree Tour – "fiktive" kun i, at de ikke eksisterer adskilt fra U2. På grundlag af disse tilfælde, viste bandets medlemmer sig på scenen iført parykker, cowboy hatte og landlige støvler, at indføre sig med "Dalton" pseudonymer, meget i stil med Lucky Luke Dalton: Alton Dalton (Bono), Luke Dalton (The Edge), Betty Dalton (Adam Clayton) og Duke Dalton (Larry Mullen, Jr.).

Noter 

U2
Array

Et array (dansk tabel) er inden for programmering en betegnelse for en variabel der indeholder en række af værdier, associeret med en nøgle. Nøglen er typisk et heltal, men nogle programmeringssprog tillader brugen af strenge og andre datatyper til identificering og sortering.

Arrays løser og simplificerer en betydelig række programmeringsopgaver. Antag scenariet hvor man har et ukendt antal personer. Hvis der ikke eksisterede arrays, skulle man oprette en variabel for hver person – Dette ville slet ikke kunne lade sig gøre i flere programmeringssprog, grundet deres statiske tilgang. Ved brug af arrays ville programmøren oprette en ny nøgle for hver ny person.

Værdien vil typisk kunne bestå af størstedelen, hvis ikke alle, af sprogets datatyper, herunder null-værdien, boolske værdier, heltal, decimaltal, tekst, objekter, mv.

Se også
 Liste (datastruktur)

Programmering
Null

Null er i programmering- og database-sammenhæng et udtryk for en værdi, der hverken er sand eller falsk, tom eller ikke defineret.

Se også
 ASCII-NULL

Programmering
Tír na nÓg (flertydig)

Tír na nÓg har flere betydninger:
 Tír na nÓg – en overjordisk verden i irsk mytologi
 Tír na nÓg (band) – et irsk band fra begyndelsen af 1970'erne
 Tír na nÓg (album) – det første musikalbum af det irske band Tír na nÓg
 Tir na n'Og – et serbisk band, specialiseret i irsk folkemusik
 Tir Na Nog (videospil) – et computerspil fra 1984
 "Tir Na Nog" – en sang fra musikalbummet No Guru, No Method, No Teacher af Van Morrison
 Tir na n-Og Award – en årlig samling af børnelitterære priser som uddeles i Wales, Irland
Madagascar 2

Madagascar 2 (originaltitel: Madagascar: Escape 2 Africa) er en animationsfilm fra 2008 og efterfølgeren til Madagascar fra 2005. Filmen blev produceret af DreamWorks Animation og udgivet af Paramount Pictures.

Filmen handler om fire dyr: løven Alex, flodhesten Gloria, zebraen Marty og girafen Melman.

Medvirkende

Eksterne henvisninger
 

Animationsfilm fra USA
Amerikanske film fra 2008
Madagascar 3

Madagascar 3 (originaltitel: Madagascar 3: Europe's Most Wanted) er en animationsfilm fra 2012 og efterfølgeren til Madagascar fra 2005 og Madagascar 2 fra 2008. Filmen blev produceret af DreamWorks Animation og udgivet af Paramount Pictures.

Medvirkende

I mindre roller
 Annevig Schelde Ebbe
 Benjamin Kitter
 Connor Rhodes Nørgaard
 Jan Tellefsen
 Jens Nørkjær
 Karoline Munksnæs Hansen
 Katrine Tilde Henrichsen
 Kim Leprévost
 Lars Knutzon
 Lars Thiesgaard
 Rose De Mylius
 Sussie Horn
 Vibeke Strandgaard Herring
 Vicki Berlin

Eksterne henvisninger
 

Animationsfilm fra USA
Amerikanske film fra 2012
Webapplikation

Webapplikation, webapp, web-app eller web app, er en applikation der er på en webserver og kan tilgås via en internetbrowser. Webapplikationer udvikles ofte med HTML5, CSS, JavaScript og et på server-siden dynamisk sprog som C#, Visual Basic, PHP, Python, Perl eller Ruby. Det er dog ikke forudsat at der anvendes hverken denne kombination eller konstellation af sprog.

Platforme

PC'er og bærbare 
I Microsoft Windows 8 er det blevet muligt at afvikle web-applikationer direkte i brugergrænsefladen.

Smartphones og tablets 
I Mozillas annoncerede mobile operativ system Boot2Gecko, findes der kun web-applikationer, og altså derfor ingen native apps som det kendes fra Apple iOS eller Google Android. Boot2Gecko er baseret på Android, men har fået mange de velkendte funktioner fjernet og i stedet er implementeret et API, der åbner for at web-applikationer kan udnytte telefonens hardware – altså f.eks. foretage opkald, sende/modtage SMS eller benytte GPS'en.

Udvikling 
Ved udvikling af en web-applikation skelner man mellem klienten og serveren, da der knytter sig vidt forskellige tilgange og værktøjer. Klienten er brugerens browser, mens serveren er den eller de computere hvorpå applikationen afvikles. Såfremt der er tilknyttet en database vil denne være lokaliseret på serveren.

På klienten anvendes mark-up sprogene HTML og CSS til at skabe layout og design. JavaScript bruges til den dynamiske funktionalitet på klienten, såfremt dette måtte være nødvendigt. I moderne browsere er det hensigten, at fortolkningen, af disse tre sprog er identisk. I praksis er det dog ikke altid tilfældet.

Serveren er i stand til at modtage forespørgsler og data fra brugeren. Når en bruger udfylder en formular og trykker "OK" sender browseren disse data til serveren, og det er herefter op til et server-side sprog at behandle disse data. Til dette formål kan eksempelvis bruges Microsofts .Net-framework, PHP, Perl, Python eller Ruby. Række af tilgængelige programmeringssprog og løsninger slutter dog ikke her. Disse sprog kan læse, manipulere, gemme og slette disse informationer, og på den måde skabe værktøjer, der dækker brugerens behov.

Referencer 

Software
Programmering
Model-View-Controller

Model-View-Controller (fork. MVC) er et design mønster anvendt i programmering til at adskille Modellen (database eller anden data-kilde), Controlleren (logikken) og Viewet (de visuelle elementer) på en måde, så de enkelte dele bliver mere overskuelige og gør det nemmere at vedligeholde kildekoden.

Programmering
Tale

En tale er en, ofte mundtligt, fremsat monolog, der har til formål at overbringe et budskab til en større mængde mennesker. Taler kan deles op i informative taler, politiske taler og lejlighedstaler.

Kendte taler 
 I Have a Dream
Metal-wire

En metal-wire eller en metaltråd er en enkelt, typisk cylindrisk, fleksibel kordel eller tynd cylinder af metal. Metaltråde bliver anvendt til at bære mekaniske belastninger eller elektricitet og telekommunikationssignaler. Metaltråde bliver almindeligvist lavet ved at trække metallet gennem et hul i en "trækkeplade"(eng. draw plate, die). Metaltrådsmål kommer i forskellige standardstørrelser.

Metal-wire findes i massive, kordelte - eller flettede udgaver. Selvom metal-wire typisk er cirkulære i tværsnit, kan metal-wire laves i kvadratiske, heksagonale, fladt rektangulær - eller en andet tværsnitsform, enten for dekorative formål - eller for tekniske formål såsom højeffektive svingspoler i højttalere. Kantspundne fjedre såsom Slinky legetøjet, bliver lavet af speciel flade metaltråde.

Se også
For elektriske energitransmission se: elektrisk kabel
Pigtråd

Kilder/referencer

Eksterne henvisninger
 Wire Gauge to Diameter—Diameter to Wire Gauge Converter - Online calculator converts gauge to diameter or diameter to gauge for any wire size.

Kabler
Metaller
Wadi Al-Hitan Whale dalen

Wadi Al-Hitan (arabisk:وادي الحيتان, Hval-dalen) er et palæontologisk fundsted i ørkenen i al-Fayyumregionen i Egypten.

Området indeholder hundredvis af fossiler som fortæller om vigtige evolutionsmæssige udviklingstrin. Archaeoceti er et tidlig udviklingstrin som viser hvalernes overgang fra landboende til havlevende dyr.

Området blev erklæret som verdensarvsområde i juli 2005, og UNESCO betragter området som verdens vigtigste fundsted af sin slags, både på grund af antallet af fossiler og deres kvaliteter.

Eksterne henvisninger 

Verdensarvsområder i Afrika
Egyptens geografi
Dale
Sivsko

En sivsko er en sko flettet af siv, nærmere betegnet Lyse-Siv. Sivskoens ophav er ikke klarlagt, men en historie peger på, at de oprindeligt, i 1800-tallet, blev brugt som noget, man satte uden på støvler for at holde på varmen. Dette har efter sigende bragt dem til Randers fra slagmarkerne omkring Dybbøl.

Historien bag sivskoene 
Det er svært at lokalisere den første sivsko. En historie tilskriver Slaget ved Dybbøl i 1864 en central betydning. Ifølge historien blev sivsko brugt til at trække uden på støvler, så folk kunne holde på varmen. Produktionen af sivsko har været meget udbredt omkring Randers og særligt Uggelhuse, en landsby ved Randers Fjord. Her skulle folk have fundet sivsko, der drev med strømmen, hvorefter de kopierede dem. Sidenhen blev det at fremstille sivsko vigtigt for mange fattige familiers økonomi. Der var ikke mange penge at tjene, men opkøberernes betaling var et regelmæssigt bidrag til mange husholdninger. Erhvervsudviklingen fik imidlertid sivskoproduktionen til næsten at stoppe. I dag er der ikke mange sivskomagere tilbage i området omkring Uggelhuse.

Fremstilling af sivsko 

Fremstilling af sivsko er en proces, der strækker sig fra høst af siv til fletning og syning. Sivene høstes i våde områder eller fjorde med lavt vand. Efter høsten stilles sivene til tørre for at forhindre, at de rådner, når de lagres. Når sivene har opnået en gullig farve, er de tørre nok til opbevaring. 

Inden sivene kan flettes, må de blødes op i vand, idet tørringen har gjort dem stive. Herefter flettes de til en stram fletning. Denne fletning rulles omkring en plade, der bestemmer størrelsen på skosålen. Når sålen er lavet, sys skoens overdel på. Til sidst bankes skoen til, så den får en pæn form.

Sivsko i kulturen 
Frank Hvam bar sivsko i Klovn-afsnittet, Sivsko og ægget.

Noter

Eksterne links 
 Historien om Sivsko fra Randers

Husflid
Sko
The Fast and the Furious

The Fast and the Furious er en amerikansk gaderæs actionfilm fra 2001 med Paul Walker, Vin Diesel, Michelle Rodriguez og Jordana Brewster i hovedrollen. Instrueret af Rob Cohen, The Fast and the Furious var den første mainstream film der var udstyret med asiatiske biler import scener i Nordamerika. Det er den første film i The Fast and the Furious film-serien. Filmens konceptet blev inspireret af en Vibe artikel om gaderæs i New York City, og dens plot er løst baseret på No Man's Land og Point Break. Denne film har ingen historie relation til filmen The Fast and the Furious fra 1955, på trods af at være kilden til titlen. 

Filmen er blevet efterfulgt af 2 Fast 2 Furious (2003), Fast and Furious: Tokyo Drift" (2006), "Fast and Furious 4 (2009), Fast Five (2011), Fast and Furious 6 (2013), Fast and Furious 7 (2015), Efter Paul Walkers tragiske død udkom, "Fate of the Furious" i 2017. Der er stadig planer om at lave 2 efterfølgere mere.

Eksterne henvisninger 

 

Amerikanske film fra 2001
Actionfilm fra USA
 
Engelsksprogede film
Shotgun Revolution

Shotgun Revolution er et dansk rockband som blev etableret i 2009 af guitarist Martin Frank.

Bandet udgav deres debut "Join The Revolution" i 2010 og fulgte op med "The Legacy of Childhood Dreams" i 2012.

I 2013 udkom det selvbetitlede album "Shotgun Revolution" som var en international udgivelse med numre fra de to første album.

27 maj 2016 Udkom bandets seneste album "All This Could Be Yours" med flere af bandets tidligere singler, som hidtil ikke før har været udgivet på CD. På albummet er også nummeret "City Of Fire" lavet i samarbejde med Black Stone Cherry. 

Alle bandets albums er optaget af Flemming Rasmussen 

Alle bandets albums er produceret af Martin Frank

2009 
Bandet debuterer live d. 19 Februar på VIFTEN i Rødovre

Bandet når finalen i P4's musik konkurrence "Rocktoget"

Bandet deltager i P3's musik konkurrence "Karrierekanonen". Vinder publikums prisen

2010 
Udgiver debut albummet "Join The Revolution" der indeholder P4 hittet "Flipside"

2012 
Udgiver albummet "The Legacy of Childhood Dreams"

2013 
Udgiver EU "best off" albummet "Shotgun Revolution"

2015 
Bandet drager på den største Kina tour af noget dansk navn, nogensinde. (22 operahuse)

2016 
Udgiver albummet "All This Could Be Yours" der indeholder hittet "City Of Fire" (+1.000.000 Spotify streams)

Singlen "Dissolve" vinder -Rock Track Of The Year- award ved High Voltage Awards

Singlen "City Of Fire" vinder -Rock Track Of The Year- award ved High Voltage Awards

2017 
Bandet blev i Juni 2017 Promotion Ambassadører for Kina-Danmark turist år 2017

2019 
Bandet indspiller 4. album i NRG Recording Studios i Los Angeles. Udgiver singlen "Cold Star Light" i eksklusivt samarbejde med radioen myROCK d. 30 September

10 års jubilæums DK Tour i løbet af Oktober måned.

2020 
Bandet udgiver flere singler:  6. april "Wormwood",  15. maj "Claustrophobia",  17. Juni "Under The Surface". Forsangeren Ditlev annoncerer at alle bandets koncerter for 2020 aflyses grundet Corvid-19. Bandets nye album skulle have været været udgivet i juni men dette blev også indstillet. I stedet blev det nye album "IV" frigivet som vinylplade og kun i et begrænset oplæg på 100 eksemplarer. Køberne af pladen fik også et link til at downloade albummet.

Ingen CD eller mulighed for anden digital download vil blive mulig før 2021.

Medlemmer 
Bandet består af:
 Ditlev "Dee" Ulriksen: Sang
 Martin Frank: Guitar
 Michael "Tex" Venneberg: Bas & Percussion
 Kasper "Wallee" Lund: Trommer
Tidligere medlem: Henrik Berger: Guitarist. Forlod bandet 2015 for at fokusere mere på sit eget band LittleFish

Som "gæste" guitarist har bandet allieret sig med René Shades fra bandet Pretty Maids og har også haft Christian Stilling

Diskografi

Albummer

Referencer

Eksterne henvisninger 
 Shotgun Revolutions officielle hjemmeside
 

Rockgrupper fra Danmark
Etableret i 2009
Mette Sørensen


Mette Sørensen, senere gift Mette van Dalm, (født 28. maj 1975) er en dansk tidligere elitebadmintonspiller.

Karriere 
Hun vandt i 1999 VM bronze. I dag spiller hun i BBC (Brønderslev Badminton Club).

Privatliv 
Hun er i dag gift med Quinten van Dalm og sammen har de 2 børn.

Noter

Eksterne henvisninger 
OL-statistik for Mette Sørensen på sports-reference.com 

Badmintonspillere fra Danmark